Zuma kondig kabinetskommeling aanPres. Jacob Zuma (Foto: GCIS) Zuma het Donderdag laataand ŉ onverwagse vergadering met die ANC se top-ses leiers in Pretoria gehad waarna die kabinetskommeling in ŉ mediaverklaring aangekondig is. Pravin Gordhan is afgedank as minister van finansies en Malusi Gigaba, minister van binnelandse sake, is in Gordhan se plek aangestel. Hlengiwe Mkhize neem by Gigaba oor. Mcebisi Jonas, adjunkminister van finansies, is vervang deur Sfiso Buthelezi. Fikile Mbalula, minister van sport, is die nuwe minister van polisie. Thulas Nxesi, minister van openbare werke, neem by Mbalula oor en Nathi Nhleko, voormalige minister van polisie, neem by Nxesi oor. Nkhensani Kubayi neem by Tina Joemat-Pettersson oor as die minister van energie. Joe Maswanganyi neem by Dipuo Peters oor as die nuwe minister van vervoer. Derek Hanekom, minister van toerisme, word vervang deur Tokozile Xasa. Faith Muthambi, minister van kommunikasie, neem by Ngoako Ramatlhodi oor as minister van staatsdiens en administrasie. Ayanda Dlodlo is nou die minister van kommunikasie. Volgens Zuma is die veranderinge gemaak om “doeltreffendheid en effektiwiteit” te verbeter. “Die veranderinge beteken daar is jonger LP’s en meer vroue sodat daar by hul energie, ondervinding en kundigheid gebaat kan word.” Verskeie adjunkministers is ook hul poste kwyt of is geskuif. Die volgende veranderinge is gemaak: Adjunkminister van staatsdiens en administrasie: Dipuo Letsatsi-Duba Adjunkminister van openbare ondernemings: Ben Martins Adjunkminister van kuns en kultuur: Maggie Sotyu Adjunkminister van handel en nywerheid: Gratitude Magwanishe Adjunkminister van kommunikasie: Thandi Mahambehlala Adjunkminister van toerisme: Elizabeth Thabethe Adjunkminister van polisie: Bongani Mkongi Adjunkminister van telekommunikasie en die posdiens: Stella Ndabeni-Abrahams Adjunkminister van kleinsakeondernemings: Nomathemba November